NORAKSTS

|  |  |
| --- | --- |
| 23.07.2015. | Nr.10/13 |

**PIEKRIŠANA PĀRŅEMT PAŠVALDĪBAS ĪPAŠUMĀ NEKUSTAMĀ ĪPAŠUMA VECPILSĒTAS IELĀ 2, JELGAVĀ
 (KADASTRA NUMURS 0900 004 0370) 3/6 DOMĀJAMĀS DAĻAS**

 (ziņo I.Meija)

 **Atklāti balsojot ar 13 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rublis, J.Strods, R.Šlegelmilhs, **PRET-** nav, **ATTURAS** – nav,

Jelgavas pilsētas domes administrācijā 2015.gada 15.jūlijā saņemts Valsts ieņēmumu dienesta 10.07.2015. iesniegums Nr. 4.5.1/103927 „Par valstij piekrītošā nekustamā īpašuma Vecpilsētas ielā 2, Jelgavā, 3/6 domājamām daļām”, ar kuru Jelgavas pilsētas pašvaldībai tiek piedāvāts pārņemt bez atlīdzības savā īpašumā 3/6 domājamās daļas no nekustamā īpašuma Vecpilsētas ielā 2, Jelgavā.

Nekustamais īpašums Vecpilsētas ielā 2, Jelgavā ir valsts nozīmes arhitektūras piemineklis „Dzīvojamā ēka” (reģistrēts Valsts aizsargājamo kultūras pieminekļu sarakstā ar Nr. 5182). Ēka būvēta 18.gadsimta otrajā pusē / 19.gadsimta sākumā.

Likuma „Par pašvaldībām” 15.panta pirmās daļas 5.punkts nosaka, ka pašvaldības autonomā funkcija ir rūpēties par kultūru un sekmēt tradicionālo kultūras vērtību saglabāšanu tai skaitā atbalstot kultūras pieminekļu saglabāšanu.

Saskaņā ar likuma “Par pašvaldībām” 14.panta pirmās daļas 2.punktu, 15.panta pirmās daļas 5.punktu, 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 6.punktu un IV nodaļu „Publiskas personas mantas nodošana bez atlīdzības”, lai nodrošinātu pašvaldības autonomo funkciju izpildi – rūpēties par kultūru un sekmēt tradicionālo kultūras vērtību saglabāšanu kā arī lai saglabātu valsts nozīmes arhitektūras pieminekli Vecpilsētas ielā 2, Jelgavā,

**JELGAVAS PILSĒTAS DOME NOLEMJ:**

1. Piekrist pārņemt bez atlīdzības Jelgavas pilsētas pašvaldības īpašumā 3/6 domājamās daļas valstij piekritīgā nekustamā īpašuma Vecpilsētas ielā 2, Jelgavā (kadastra numurs 0900 004 0370), kas sastāv no viendzīvokļa dzīvojamās mājas (kadastra apzīmējums 0900 004 0370 001), šķūņa (kadastra apzīmējums 0900 004 0370 002), saimniecības ēkas (kadastra apzīmējums 0900 004 0370 004) un zemes gabala 1250 m2 platībā (turpmāk – Īpašums).
2. Īpašums ir nepieciešams likuma „Par pašvaldībām” 15.panta pirmās daļas 5.punktā noteiktās pašvaldības autonomās funkcijas – rūpēties par kultūru un sekmēt tradicionālo kultūras vērtību saglabāšanu, izpildes nodrošināšanai.
3. Īpašuma pārņemšanu organizēt Jelgavas pilsētas domes administrācijas Īpašumu konversijas pārvaldei, pēc Ministru kabineta rīkojuma izdošanas par nekustamā īpašuma nodošanu Jelgavas pilsētas pašvaldības īpašumā bez atlīdzības.

Domes priekšsēdētāja vietniece (paraksts) R.Vectirāne

NORAKSTS PAREIZS

Kancelejas vadītāja S.Ozoliņa

Jelgavā 2015.gada 23.jūlijā